Video: Kinderlose egpaar kry vyf babas binne een jaarSkermskoot uit die video Sarah en Andy Justice ŉ kinderlose egpaar van Tulsa in Oklahoma, Amerika, het gebid vir ŉ baba, en binne een jaar vyf kinders gekry. Hulle het gesukkel om swanger te raak en het uiteindelik ŉ drieling aangeneem, maar Sarah het kort daarna uitgevind sy is swanger met ŉ tweeling. Die tweeling, Abigail en Andrew, is nou agt weke oud en die drieling, Joel, Hannah en Elizabeth is nou nege maande oud. Die egpaar maak 84 bottels per week en maak weekliks 300 doeke skoon. Die probleem is ook om te onthou wie is wie. Hannah en Elizabeth se toonnaels word glo verskillend gekleur, maar hul voete is altyd bedek in die winter. Nou word die pienk strikkies op hul kop aan teenoorgestelde kante vasgemaak. Sarah en Andy moet klaarkom met ongeveer drie ure slaap in die aand, maar Andy sê dis darem nie elke aand nie. “My man sê ons hele lewe draai nou om babas, maar dit is iets wat ons so lank wou gehad het, ons is mal daaroor!” Visit NBCNews.com for breaking news, world news, and news about the economy